**भारत सरकार**

मानव संसाधन विकास मंत्रालय

उच्‍चतर शिक्षा विभाग

राज्‍य सभा

अतारांकित प्रश्‍न संख्‍या: 2049

उत्‍तर देने की तारीख: 28 जुलाई, 2014

**रोजगारोन्मुख शिक्षा प्रणाली**

**2049. श्री विवेक गुप्ताः**

क्या मानव संसाधन विकास मंत्री यह बताने की कृपा करेंगे किः

(क) क्या रोजगार बाजार के लिए जरूरी कौशल और हमारे कॉलेज स्नातकों के कौशल स्तर में असमानता है;

(ख) यदि हां, तो इसके क्या कारण हैं;

(ग) विगत तीन वर्षों के दौरान सरकार द्वारा इस त्रुटि को दूर करने के लिए क्या कदम उठाए गए हैं;

(घ) क्या इन कदमों का कोई सकारात्मक परिणाम मिला है; और

(ङ) यदि नहीं, शिक्षा और हमारे स्नातकों की बेरोजगारी जैसे इस संवेदनशील मुद्दे के संबंध में सरकार की भावी योजना क्या है?

**उत्‍तर**

**मानव संसाधन विकास मंत्री**

**(श्रीमती स्‍मृति ज़ूबिन इरानी)**

(क) से (घ): मंत्रालय द्वारा नवस्‍नातक इंजीनियरों, डिप्‍लोमाधारियों और दस जमा दो व्‍यावसायिक परीक्षा के सफल छात्रों को अब तक की किसी कमी को पूरा करने और उद्योग की आवश्‍यकतानुसार रोजगार में उनकी उपयुक्‍तता बनाने हेतु उनका तकनीकी कौशल भी बढ़ाने के उद्देश्‍य से राष्‍ट्रीय प्रशिक्षुता प्रशिक्षण योजना लागू की जा रही है। गत तीन वर्षो के दौरान लगभग 10,000 औद्योगिक प्रतिष्‍ठानों/संगठनों में कुल 2,45,575 छात्र प्रशिक्षुता प्रशिक्षण प्राप्‍त कर चुके हैं।

(ड.): मंत्रालय शिक्षा और रोजगार के मुद्दों के समाधान के लिए नई राष्‍ट्रीय शिक्षा नीति तैयार करने पर विचार कर रही है।

\*\*\*\*\*